**Poistenie psa uznaného poľovného plemena**

**Poistník:** Slovenská poľovnícka komora

**Poistení:** členovia Slovenskej poľovníckej komory, ktorí sú majiteľom poisteného psa

**Predmet poistenia:** Predmetom poistenia je pes uznaného poľovného plemena s preukazom o pôvode vo vlastníctve poisteného uvedený v Dotazníku/Prihláške do poistenia, ktorý dovŕšil vek 5 mesiacov a nedovŕšil vek 8 rokov, v čase začiatku poistenia nedovŕšil vek 6 rokov, pred dojednaním poistenia absolvoval veterinárnu prehliadku, je zdravý, bez akéhokoľvek skrytého alebo chronického ochorenia a pred dojednaním poistenia absolvoval základné očkovanie proti besnote, psinke, hepatitíde, leptospiróze a parvoviróze.

**Poistné riziká:**

1. uhynutie, ku ktorému došlo v dôsledku úrazu alebo operácie po úraze,
2. zmárnenie, ku ktorému došlo v dôsledku úrazu alebo operácie po úraze a bolo nariadené v zmysle všeobecne záväzných právnych predpisov,
3. náklady na operáciu alebo veterinárny zákrok, ku ktorým došlo v dôsledku úrazu.

**Poistenie vzniká:** podaním Dotazníka / Prihlášky, ktorú majiteľ poisteného psa:

* osobne predloží na ktoromkoľvek klientskom pracovisku poisťovateľa, alebo
* zašle poštou na adresu poisťovateľa: Allianz-Slovenská poisťovňa, a.s., Štúrova 7, 042 70 Košice

alebo

* zašle elektronicky na emailové adresy:

martina.jakabova@allianzsp.sk a anna.marcakova@allianzsp.sk

Na každom Dotazníku/Prihláške môže byť uvedený maximálne jeden pes.

**Poistenie začína:** najskôr dňom nasledujúcim po dni podania Prihlášky do poistenia

 (pokiaľ nie je uvedený iný, neskorší dátum začiatku poistenia)

**Deň podania Prihlášky do poistenia je**:

- dátum podania poštovej zásielky s Prihláškou, alebo

- deň prevzatia Prihlášky na klientskom pracovisku poisťovateľa, alebo

- deň doručenia mailu na vyššie uvedené mailové adresy.

**Poistná doba:** Poistenie sa dojednáva na dobu určitú. Poistná doba začína dňom nasledujúcim po dni podania Dotazníka/Prihlášky do poistenia, najskôr však po dovŕšení 5 mesiaca a najneskôr pred dovŕšením 6. roku veku psa a končí Poistenie končí posledným dňom kalendárneho roka, v ktorom pes dovŕši 8 rokov veku.

**Poistná suma:** Maximálna poistná suma na jedného psa je vo výške **1 000 EUR.**

 Poistná sumu si stanovuje majiteľ psa.

**Maximálne limity plnenia:**

1. do 300 EUR v súvislosti s veterinárnym zákrokom a operáciou po úraze,
2. do výšky dojednanej poistnej sumy za psa do dňa dovŕšenia veku 6 rokov v súvislosti s jeho uhynutím alebo zmárnením,
3. do výšky poistnej sumy zníženej o 10% za každý začatý rok nad 6 rokov veku za psa v súvislosti s jeho uhynutím alebo zmárnením.

**Sadzba poistného:** 5% z poistnej sumy pre skupiny psov duriče a brloháre

3% pre "ostatné" skupiny psov

**Spoluúčasť:** Poistený sa podieľa na poistnom plnení z každej poistnej udalosti spoluúčasťou vo výške 10%, max. 30 EUR.

**Poistné:** Stanovuje sa samostatne pre každého psa na jedno poistné obdobie. Poistné je splatné na bankový účet poisťovateľa uvedený v podklade pre úhradu poistného, vystavenom poisťovateľom individuálne pre každú Prihlášku po jej spracovaní v poistno-technickom systéme. Poistné platí poistený majiteľ psa.

**Územná platnosť:** Slovenská Republika